RitrattL Puwadon Sang-ngern / Pexels  Is-Servizz Nazzjonali tat-Trasfużjoni tad-Demm il-ħin kollu għaddej b'ħidma u inizjattivi biex kemm jista' jkun il-pazjenti rikoverati fl-isptarijiet ta' Malta u Għawdex ikollhom demm disponibbli għalihom u mingħajr ma jistennew għalih. L-aħħar inizjattiva hi l-kampanja dwar l-għoti tad-demm " tikka.mt " Din hi kampanja interattiva tagħti fatti u risposti għal mistoqsijiet bażiċi, fosthom: għal minn jibża' mil-labra, għal min jagħmel tattoo, għal min jiddubita minn jekk saħħtu tippermettix li jagħti d-demm, għal min ma għandux ħin, u għal min jiddejjaq jagħti d-demm waħdu. Għaldaqstant dawk li jbatu mill-kurżità jew għandhom ħajra jsiru jafu tikka iktar aktar dwar l-għoti tad-demm huma mħeġġa jallokaw tikka ħin u jidħlu tikka f' www.tikka.mt Intant is-Servizz ikompli jħeġġeġ lil dawk li iddeċidew li jagħtu d-demm biex jesqu: Intant l-għoti tad-demm fil-jiem li ġejjin għandu jsir: fiċ-Ċentru tal-Għoti tad-Demm ta' Gwardamanġa li jiftaħ KULJUM (7 ijiem fil-ġimgħa) mit-8:00am sas-6:00pm. fil-mobile blood donation unit li nhar il-Ħadd 26 ta' Settembru se jkun maġenb il-Knisja Parrokkjali parrokkjali ta' Ħal Safi. Dakinhar il-ħin disponibbli għall-għoti tad-demm ser ikun mit-8:30am sas-1:00pm. fil-Berġa tax-Xewkija nhar Il-Ħadd 26 ta' Settembru se tkun disponibbli għad-donazzjonijiet tad-demm mit-8:00am sas-1:00pm. fil-Berġa tax-Xewkija nhar it-Tlieta 5 ta' Ottubru se tkun disponibbli għad-donazzjonijiet tad-demm mit-8:00am sas-1:00pm. Noti importanti! dawk li għamlu s-swab test, sew jekk ta' rutina, sew jekk minħabba safar , huma mitluba biex jistennew sal-waqt li joħroġ riżultat COVID-19 Negative. min jagħti d-demm irid iħalli 7 ijiem jgħaddu qabel jersaq biex jieħu t-tilqima COVID-19. Min jieħu t-tilqima tal-COVID-19 irid iħalli 48 siegħa qabel jersaq biex jagħti d-demm. Min ikollu deni, jew sintomi t'influwenza, irid iħalli 7 ijiem. Dan it-tagħrif twassal mis-Servizz Nazzjonali tat-Trasfużjoni tad-Demm.